laion/Wikipedia-Exotic huggingface dataset:
נאום מצב האומה

מצב האומה (באנגלית: State of the Union, מילולית "מצב האיחוד". "האיחוד" פירושו ארצות הברית) הוא נאום שנתי שנושא נשיא ארצות הברית מול ההרכב המלא של הקונגרס (הסנאט ובית הנבחרים), במטרה לדווח על מצב המדינה ועל כוונות החקיקה. הנאום נערך בחודש ינואר או פברואר. הדרישה שהנשיא ידווח מדי פעם לקונגרס על מצב האומה נקבעה בפרק 2 לחוקת ארצות הברית, ומקורה בנאום מן הכס (נאום המלך או המלכה מול בית המחוקקים המקומי). הנשיא הראשון של ארצות הברית, ג'ורג' וושינגטון, נשא את נאום מצב האומה הראשון ב-8 בינואר 1790, בעיר ניו יורק. הנשיא השלישי, תומאס ג'פרסון, החליט בשנת 1801 לשלוח לקונגרס נאום כתוב, שנקרא בקול על ידי פקיד. הנוהל הזה נשמר עד לשנת 1913, בה שב הנשיא וודרו וילסון לנאום בעצמו מול הקונגרס. הנשיא האחרון ששלח נאום כתוב לקונגרס היה ג'ימי קרטר, בשנת 1981. שמו המקורי של הנאום היה "המסר השנתי של הנשיא לקונגרס", והמונח "מצב האומה" נקבע על ידי הנשיא פרנקלין רוזוולט בשנת 1935. הנאום משודר ברדיו החל מנאומו של הנשיא ג'ון קלווין קולידג' ב-1923, בטלוויזיה משנת החל מנאומו של הנשיא הארי טרומן ב-1947, ובאינטרנט החל מנאומו של הנשיא ג'ורג' ווקר בוש ב-2002. במהלך הנאום, מתאר הנשיא את הישגי הממשל בשנה שחלפה, ואת חזונו לשנה הקרובה. בין הנוכחים באולם נמנים חברי המטות המשולבים של הצבא, שופטי בית המשפט העליון, חברי הקבינט הנשיאותי וכן אורחים מיוחדים אותם רשאים להביא הנוכחים בנאום. הנאום אורך כשעה, ונקטע פעמים רבות בשל תשואות הצופים. במהלך הנאום, לאור העובדה כי כל חברי הקבינט מתכנסים במקום אחד, נעדר מן האולם אחד מחברי הקבינט של ארצות הברית (או מחברי בית הנבחרים) הנמנה בסדר הירושה של נשיא ארצות הברית, על מנת לוודא שבמקרה של אסון בקונגרס יהיה איש ממשל שיוכל להחליף את הנשיא. על איש זה מופקדת אבטחה ברמה נשיאותית, והוא נקרא "שורד מיועד". נאום מצב האומה (רוסיה) מדיה וקבצים בנושא נאום מצב האומה בוויקישיתוף ההיסטוריה של נאום "מצב האומה" באתר הבית הלבן. נאום מצב האומה, באתר אנציקלופדיה בריטניקה (באנגלית) Rachel Weiner (February 12, 2013). "Steven Chu is the State of the Union 'designated survivor'". Washington Post. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
שכבת lucidum

שכבת ה-Lucidum (בתרגום לעברית מלטינית: "שכבה ברורה") היא שכבה דקה וברורה של תאים מתים באפידרמיס. היא נקראת כך בגלל המראה השקוף שלה תחת מיקרוסקופ. היא נמצאת רק באזורים עם עור עבה, ובאופן בולט על כפות הידיים וכפות הרגליים. השכבה ממוקמת בין שכבת הגרנולוסום לבין השכבה קרנית, והיא מורכבת משלוש עד חמש שכבות של קרטינוציטים מתים משוטחים. לקרטינוציטים שבשכבת ה-lucidum אין גבולות ברורים והם מלאים ב-eleidin, צורת ביניים של קרטין. העובי של שכבת ה-lucidum נשלט על ידי שיעור המיטוזה של התאים באפידרמיס. בנוסף, מלנוציטים קובעים את מידת הכהות של שכבת ה-lucidum. התאים של שכבת ה-lucidum משוטחים ומכילים חומר שומני שהוא תוצאה של exocytosis של גופי Lamellar שהצטברו בזמן שהקרטינוציטים עברו דרך שכבת הספינוסום ושכבת הגרנולוסום. http://books.google.com/books?id=80rSnSZWFhMC&pg=PA41 http://books.google.com/books?id=wyFYTCus8OgC&pg=PA376 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מרתון יום הולדתו של וושינגטון

מרתון יום הולדתו של וושינגטון הוא המרתון השמיני בוותיקותו בארצות הברית. הוא נוסד בשנת 1962 לכבודו של ג'ורג' וושינגטון, הנשיא הראשון של ארצות הברית. למרות שמו, המרוץ אינו מתקיים בדיוק בתאריך יום הולדתו של וושינגטון, 22 בפברואר, אלא בתאריך קרוב ליום ההולדת. המרתון מתקיים מדי שנה ביום ראשון של סוף השבוע של יום הנשיאים, והוא נערך על ידי מועדון הרצים של כביש DC. המרוץ נערך לראשונה בארלינגטון שבוירג'יניה אבל לאחר כמה שנים הוא הועבר לבלטציוול שבמרילנד. כיום המרתון מתקיים בגרינבלט שבמרילנד. המרוץ מתחיל בגרינבלט, מקיף שלוש פעמים את החווה למחקר חקלאי בבלטציוול ומסתיים המרכז טיסות החלל גודרד של נאס"א. כאשר נאס"א סגרה לצמיתות את הגישה בין מרכז rec וכביש התקווה הטובה, נקודת ההתחלה של המירוץ הועברה לבית ספר התיכון דובאל, ולבסוף למרכז הנוער בגרינבלט. בעת ובעונה אחת מתקיים גם מרוץ שליחים לקבוצות של שלושה אנשים. אורך המסלול לרץ הראשון הוא 9.7 מיילים, לרץ השני 7.3 מיילים ולרץ השלישי 9.2 מיילים. קיימות חמש קטגוריות של קבוצות שליחים: מעורב - שלושה רצים בכל גיל שהוא. לפחות אחד מהשליחים חייבת להיות נקבה. גברים חופשי - שלושה רצים גברים בכל גיל שהוא. נשים חופשי - שלוש נשים רצות בכל גיל שהוא. גברים מאסטרס - שלושה רצים גברים בני 40 שנים לכל הפחות. נשים מאסטרס - שלוש נשים רצות בנות 40 שנים לכל הפחות. נקודת חילופי השליחים נמצאת במקום היסטורי שאירח מבקרים מפורסמים רבים, כולל הנשיא דווייט אייזנהאואר ואשתו גברת מיימי אייזנהאואר, וראש ממשלת ברית המועצות, ניקיטה חרושצ'וב ואשתו. בשנת 2008, 176 רצים ו-43 צוותי תחרות שליחים השלימו את המרתון. בשנת 2010 בוטל המרוץ עקב שלג שהיה אמור לרדת ב-14 בפברואר ובעיות שונות שלא אפשרו לערוך את המרוץ לאחר מכן. מחיר ההרשמה למרתון 45‏$. כל המשתתפים במרוץ מקבלים חולצה עם שרוול ארוך וכל מסיימי המרתון מקבלים מדליה. הטמפרטורה הממוצעת בשעת התחלת המרוץ היא 5 מעלות צלזיוס. אתר האינטרנט הרשמי של מרתון יום הולדתו של וושינגטון אתר המרתון ב-2008 אתר המרתון ב-2009 אתר המרתון ב-2010 ‏http://www.dcroadrunners.org/gwmarathon/gwmarathon.html‏ ‏http://www.racepacket.com/races/feb10/gwmarathon.htm‏
ממד פרויקטיבי

באלגברה מופשטת, ממד פרויקטיבי של מודול הוא אורך הרזולוציה הפרויקטיבית הקצרה ביותר של המודול. הממד הפרויקטיבי שווה לאפס אם ורק אם המודול עצמו פרויקטיבי. הממד הפרויקטיבי הגדול ביותר של מודולים מעל חוג R {\displaystyle R} נקרא הממד הגלובלי של החוג. הממד הפרויקטיבי של M {\displaystyle M} קטן או שווה ל- n {\displaystyle n} אם יש שרשרת מדויקת מהצורה 0 → P n → ⋯ → P 0 → M → 0 {\displaystyle 0\rightarrow P_{n}\rightarrow \cdots \rightarrow P_{0}\rightarrow M\rightarrow 0} , כאשר כל ה- P i {\displaystyle P_{i}} פרויקטיביים. מקובל לסמן אותו ב- pd ⁡ ( M ) {\displaystyle \operatorname {pd} (M)} . אפשר לחסום את הממד של מודול מנה, של תת-מודול ושל הרחבה, באמצעות הממדים של המודולים האחרים המעורבים בבניה: לכל סדרה קצרה מדויקת 0 → M ′ → M → M ″ → 0 {\displaystyle 0\rightarrow M'\rightarrow M\rightarrow M''\rightarrow 0} מתקיים pd ⁡ ( M ) ≤ max { pd ⁡ ( M ′ ) , pd ⁡ ( M ″ ) } {\displaystyle \operatorname {pd} (M)\leq \max\{\operatorname {pd} (M'),\operatorname {pd} (M'')\}} , pd ⁡ ( M ′ ) ≤ max { pd ⁡ ( M ) , pd ⁡ ( M ″ ) − 1 } {\displaystyle \operatorname {pd} (M')\leq \max\{\operatorname {pd} (M),\operatorname {pd} (M'')-1\}} ו- pd ⁡ ( M ″ ) ≤ max { pd ⁡ ( M ) , pd ⁡ ( M ′ ) + 1 } {\displaystyle \operatorname {pd} (M'')\leq \max\{\operatorname {pd} (M),\operatorname {pd} (M')+1\}} . מעל חוג קומוטטיבי נתרי, אם למודול יש ממד פרויקטיבי סופי, אז הממד הפרויקטיבי שלו קטן או שווה מממד קרול של החוג. ממד (אלגברה) ממד פיניטיסטי
סיגליות (שיר של דויד ברוזה)

"סיגליות" הוא שיר שתרגם יהונתן גפן לפי שיר ספרדי, וביצע דויד ברוזה עבור אלבומו, "האשה שאתי" (1983). כאשר שירת דויד ברוזה במילואים בזמן מלחמת לבנון הראשונה, הוא צוות לצוות הווי עם יהונתן גפן אך שקע בדיכאון בעקבות החוויות הקשות שחווה שם. זוגתו דאז, רותי, שכנעה אותו להפיק תקליט שיכיל את שירי האהבה הספרדיים שנהג לשיר לה, כדרך להוציא אותו מהדיכאון. ברוזה העביר מספר שירים ספרדיים לגפן בליווי תרגום מילולי, ולפיהם עבד גפן. המשורר כבר הכיר את חלק מהשירים מהופעותיהם המשותפות בפסטיבל נביעות 1978, בו שר ברוזה את השירים המקוריים להנאת חבריו. אחד השירים שקיבל לידיו גפן היה "Un Ramito De Violetas" ("זר סיגליות" בתרגום חופשי) שכתבה הלחינה וביצעה אוונחלינה סוברדו (המוכרת בשם הבמה ססיליה), ועליו ביסס את הגרסה העברית "סיגליות". התרגום של גפן נאמן-יחסית למקור, וגם הוא מספר על גבר ששולח לאשתו פרחי סיגליות בסתר בכל פריחת האביב - ב-9 בנובמבר, כמו השיר המקורי בספרדית. מאזינים רבים תהו מדוע נובמבר מוזכר בשיר כחודש אביבי, ולעיתים מועלה בטעות הסברה כי מדובר בשיר דרום אמריקאי, וכיוון שדרום אמריקה נמצאת בחצי הכדור הדרומי נובמבר הוא אכן חודש אביבי בה. סברה זו אינה נכונה כיוון שמקורו של השיר אינו בדרום אמריקה אלא בספרד שנמצאת גם היא, כמו ישראל, בחצי הכדור הצפוני ונובמבר אינו חודש אביבי בה. ב-9 בנובמבר מציין חג חשוב במדריד לזכר הבתולה מאלמודנה (אנ') - פסל של הבתולה מריה שהיא הפטרונית של העיר מדריד. אפשר לקרוא את השיר בספרדית כשני אירועים שונים (1. מי שולח לך פרחים בפריחת האביב?; 2. מי שולח לך סיגליות כל 9 בנובמבר?) השיר מספר על אישה נשואה ומאושרת, למרות שבעלה "מצוברח קבוע; ואפילו לא אומר מדוע". האישה מקבלת, מזה שלוש שנים, מכתבי שירה "מגבר זר מתחת דלת". בנוסף, "בתשיעי בכל בנובמבר" היא מקבלת ממנו זר פרחי סיגליות קשור בסרט. כל זאת, ללא ברכה וללא רמז לזהות השולח. האישה חולמת על הדמות השולחת לה את השירים והסיגליות ומדמיינת מיהו האלמוני ומהן תכונותיו ("הוא בטח גבר עם לב רומנטי, נשמה טובה וחיוך סימפתי"). לבסוף מגלה השיר כי השולח הוא לא אחר מאשר בעלה ("כן, זה הוא שכותב אליה, הוא האהוב, הוא חלומותיה"). הבעל שיודע שאשתו לא תקבל אותו עם מגרעותיו בוחר לשתוק ולא לספר לה שהוא זה ששולח את המכתבים מכיוון שרק כך הוא מסוגל לגרום לה להרגיש נחשקת ואהובה. רמז לכך ניתן למצוא בשפת המקור: "sabe que es feliz así, de cualquier modo." (הוא יודע שאשתו שמחה, גם אם זו הדרך היחידה). התפתחה תאוריה לגבי השאלה האם האישה ידעה במשך כל התקופה שזהו בעלה ששולח לה את הזר: התומכים בידיעתה של האישה, מנמקים זאת בדבר היותה מאושרת בנישואיה למרות התנהגותו של בעלה. כמו כן, בבית השני נכתב כי "לפעמים היא כמעט צועקת" על כך שהשולח, בעלה, סובל בשקט כבר שלוש שנים. מנגד יש טוענים כי האישה מסתירה את מכתביה מפני בעלה, ולפיכך אינה יודעת שהוא השולח. כמו כן, בבית האחרון מוזכר כי הגבר מצהיר כי אם תדע אשתו על היותו השולח - היא "בטח תשתגע". מה עוד שכתוב במפורש בשיר "היא מסתירה את מכתביה" ליאור פרחי הקליט גרסה משלו לשיר, הנושקת יותר לסגנון מזרחי. השיר נכלל באלבום באותו שם שיצא בשנת 2004. גם שיקו חייק ביצע גרסה מזרחית לשיר באלבומו שירים שעושים לי פרפרים (2006). ברוזה, יחד עם עומר אדם, הקליטו חידוש לשיר המופיע באלבומו השביעי של אדם, סוף העולם. מידע על היצירה "סיגליות" באתר מיוזיק בריינז מילות השיר, באתר "שירונט" זר סיגליות, באוסף המוזיקה הישראלית המצעד השנתי הישראלי תשפ"ג, באתר גלי צה"ל, 14 בספטמבר 2023 תוצאות המצעד השנתי 2023 של היטליסט, באתר מאקו
Ferry Cross the Mersey

Ferry Cross the Mersey (מילולית: מעבורת חוצה (או חָצִי!) את המרזי) הוא פזמון שכתב ג'רי מרסדן בסגנון המרסיביט הליברפולי בשנת 1964 עבור סרט באותו שם שתיאר את הלהקות והזמרים של ליברפול כמו הפורמוסט וסילה בלאק. הסינגל, שהוקלט על ידי ג'רי והפייסמייקרס בהפקתו של ג'ורג' מרטין, הגיע במרץ 1965 למקום ה-8 במצעד הסינגלים הבריטי‏ ולמקום ה-6 במצעד בילבורד הוט 100‏. שם השיר ניתן לקריאה כ-Ferry 'cross the Mersey כלומר, קיצור סלנג של: Ferry Across the Mersey, "מעבורת חוצה את המרזי" או כ-Ferry ,cross the Mersey כלומר "מעבורת, חצי את המרזי". מרזי הוא נהר הזורם בצפון מערב אנגליה דרך הערים מנצ'סטר וליברפול ושפכו במפרץ ליברפול שבים האירי. על הנהר שטה מעבורת נהר המרזי, המחברת בין ליברפול לחצי האי וויראל. ב-15 באפריל 1989 התרחש אסון הילסבורו שבמהלכו נמחצו למוות 96 אוהדי כדורגל ו-766 נפצעו במהלך משחק טעון בין ליברפול ונוטינגהאם פורסט. המקרה הכה בהלם את תושבי ליברפול ואוהדי כדורגל בעולם כולו. בעקבות המקרה הוקלט מחדש השיר, אחד מסמליה של העיר, על ידי סמל אחר שלה, פול מקרטני יחד עם ג'רי מרסדן, הנוצרים, הולי ג'ונסון וסטוק אייטקן ווטרמן. הסינגל, שכל הכנסותיו קודש למשפחות הנפגעים, ראה אור במאי 1989 ושהה שלושה שבועות בצמרת מצעד הסינגלים הבריטי‏. בשנת 1983 הוקלט השיר על ידי להקת פרנקי הולך להוליווד והופיע כבי-סייד של התקליטון Relax, הוא שולב לאחר מכן באלבום הבכורה של הלהקה, Welcome to the Pleasuredome בשם Ferry (go). בשנת 2003 הקליט הגיטריסט פט מתיני גרסה אינסטרומנטלית של השיר לתקליט One Quiet Night. מידע על היצירה "Ferry Cross the Mersey" באתר מיוזיק בריינז מידע על הסינגל "Ferry Cross the Mersey" באתר מיוזיק בריינז מילות השיר (באנגלית) סטטיסטיקה של מצעד הסינגלים הבריטי להקת ג'רי והפוסעים באתר Allmusic סטטיסטיקה של מצעד הסינגלים הבריטי
בייקרספילד

בייקרספילד (באנגלית: Bakersfield) היא עיר במדינת קליפורניה שבארצות הברית, בירת מחוז קרן, 180 קילומטר צפונית ללוס אנג'לס. העיר, המונה 347,483 תושבים על שטח של 372 קמ"ר, היא התשיעית בגודלה בקליפורניה, השלישית בגודלה בשטח שאינו על שפת הים והעיר ה-48 בגודלה בארצות הברית. כלכלת העיר מבוססת על הפקה של נפט וגז טבעי, על מינרלים כמו זהב ובוראט, ועל הפקת חשמל, הן בתחנות כוח הידרואלקטריות, הן בטורבינות רוח. ההתיישבות האירופאית הראשונה במקום הייתה במסגרת הבהלה לזהב על ידי מספר מתיישבים שהגיעו למקום והקימו תחנת טלגרף ב-1858. ב-1869 כבר הייתה במקום עיר וב-1873 היא הפכה לעיר המחוז. במהלך קערת האבק והשפל הכלכלי הגדול של שנות ה-30 של המאה ה-20 נדדו לאזור זה מהגרים רבים מדרום ארצות הברית. ביוני 1948 הושלם בבייקרספילד קורס טיס מזורז. הקורס נמשך ארבעה חודשים, ונערך בחשאיות כדי שלא יתגלה ל-FBI. הקורס נועד להכשרת טייסים יהודים, רובם בני היישוב, למלחמת העצמאות. מארגן הקורס היה טדי קולק ובין בוגריו הידועים נמנים: אמנון (זיסט) ברמן שפיקד על הקורס, זהרה לביטוב, שלמה להט, עמנואל רוטשטיין ופלטיאל מקלף. ב-21 ביולי 1952 הרעידה את העיר רעידת אדמה בעוצמה של 7.3 בסולם ריכטר כאשר מוקד הרעש נמצא 37 ק"מ דרומית לבייקרספילד. הרעידה גרמה לעיר נזקים ברכוש ובנפש. סגנון מוזיקת קאנטרי שצמח בעיר בהשפעתם של מי שבאותה התקופה התגוררו בחוף המערבי, בוב ויליס ולפטי פריזל ועד לשנת 1966 הוא כבר נודע כצליל של בייקרספילד. הסגנון הכולל אלמנטים של ווסטרן סווינג ונשען על שימוש בכלים חשמליים ומערכות הגברה, ובמיוחד הגיטרה החשמלית פנדר טלקסטר. ניתן לתאר את הצליל כברור, קשוח, סוחף, ללא "סלסולים", בעל טעם חד. אומנים מובילים בסגנון זה היו באק אואנס, מרל הגארד, טומי קולינס, דוויט יוקם, וויין סטיוארט. יפן וקאיאמה, וקאיאמה, יפן קוריאה הדרומית בוצ'ון, קוריאה הדרומית אתר האינטרנט הרשמי של בייקרספילד (באנגלית) אתר רשות התיירות של העיר מקבץ קישורים לנושאים הקשורים בעיר בייקרספילד, באתר אנציקלופדיה בריטניקה (באנגלית) ביוגרפיה של מרל הגארד ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
יום הולדתו של הדוכס הגדול

יום הולדתו של הדוכס הגדול (בצרפתית: Célébration publique de l'anniversaire du souverain) הוא יום חג לאומי, המצוין בלוקסמבורג מדי שנה. הוא מצוין ב-23 ביוני, למרות שיום זה איננו יום ההולדת של מי מדוכסי לוקסמבורג בעבר או בהווה. כאשר בראש המדינה עומדת אשה, נקרא החג יום הולדתה של הדוכסית הגדולה. מועד ציון יום הולדתו של הדוכס הגדול השתנה פעמים רבות. תחת וילם הראשון, הדוכס הגדול הראשון (1815-1840), חל המועד ב-24 באפריל; תחת וילם השני ‏(1840-1849) הוא חל ב-6 בדצמבר, יום הולדתו בפועל; עקב כך צוין ב-1840 יום הולדתו של הדוכס הגדול פעמיים. תחת וילם השלישי ‏(1849-1890) חל המועד ב-17 ביוני וב-1859 הוסט ל-19 בפברואר. לאחר פיצול בתי המלוכה של הולנד ולוקסמבורג ב-1890 (מאז שולט בלוקסמבורג בית נסאו-ויילבורג) נחוג החג בימי הולדתם בפועל של דוכסי לוקסמבורג. ב-1947 הוכרז היום כחג לאומי. ב-1961 הוחלט לקבוע את יום החג במועדו הנוכחי. הטעם לכך היה שימי ההולדת של הדוכסית הגדולה דאז, שרלוט, ושל יורש העצר ז'אן חלו שניהם בינואר, והיה רצון למנוע את האפשרות שמזג אוויר גרוע ישבש את יום החג. השינוי נעשה בצו של הדוכסית שניתן ב-23 בדצמבר באותה שנה. Dostert, Paul; Margue, Paul (2002). The Grand Ducal Family of Luxembourg (PDF). Luxembourg City: Service Information et Presse. pp. 103–4. ISBN 2-87999-018-1. אורכב מ-המקור (PDF) ב-2006-06-30. נבדק ב-2006-08-02. מדיה וקבצים בנושא יום הולדתו של הדוכס הגדול בוויקישיתוף
שדי חמד

שְׂדֵי חֶמֶד הוא מושב באזור השרון ליד העיר כפר סבא השייך למועצה אזורית דרום השרון. דרומית ליישוב עובר נחל קנה וצפונית אליו נחל הדס. שמו של היישוב לקוח מספר ישעיהו, ל"ב, י"ב: ”עַל שְׂדֵי חֶמֶד, עַל גֶּפֶן פֹּרִיָּה”. היישוב הוקם בספטמבר 1952 על ידי פועלים ותיקים מפתח תקווה שעברו להתיישבות במסגרת תנועת מן העיר אל הכפר, והיה ראשון יישובי התנועה. שטח המושב הוא כ-2,000 דונם והוא תוכנן ל-70 משפחות שכל אחת מקבלת 28 דונם, בהם 12 דונם של פרדס שהוחזק על ידי האפוטרופוס לנכסי נפקדים. מקימי המושב היו מעדות שונות, כמחציתם אשכנזים וכמחציתם ספרדים ובנוסף לאנשי פתח תקווה נכללו בהם גם תושבי תל אביב וירושלים. בשנה הראשונה התגוררו בצריפים ארבע משפחות ראשונות שהביאו מים מג'לג'וליה, עד שנבנו הבתים הראשונים. לקראת סוף 1953 הוחל בסלילת כביש גישה למושב. בשנת 1965 נסללו כבישים פנימיים. על פי נתוני הלמ"ס, נכון לסוף 2017 מתגוררים במושב כ-1,000 אנשים. מדיה וקבצים בנושא שדי חמד בוויקישיתוף שדי חמד - אתר הבית שדי חמד - באתר המועצה האזורית דרום השרון אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 טקס העלייה על הקרקע של ארגון א' מהעיר אל הכפר, דבר, 15 בספטמבר 1952 ארגון ראשון של פועלי עיר ומושבה התנחל בג'לג'וליה, דבר, 17 בספטמבר 1952 עולים מתימן ופועלים ותיקים להתיישבות, דבר, 8 בספטמבר 1952 ש. אנגל, שדה חמד בשרון, דבר, 6 בנובמבר 1953 סיור במושבי מהעיר לכפר, דבר, 20 במאי 1954 תנועת מן העיר אל הכפר פותחת את שנתה השלישית, על המשמר, 20 במאי 1954 הצמד משדי חמד, מעריב, 11 בינואר 1963 מושב שדה חמד, דבר, 13 בספטמבר 1953 מועצת השרון התיכון סוללת, מעריב, 28 באפריל 1965
The Gathering (אלבום)

The Gathering (בעברית: האספה) הוא אלבום הבכורה שהוציא הרכב אמני הטראנס הישראלי Infected Mushroom. האלבום יצא בשנת 1999, המוזיקה באלבום זה התאפיינה ב"אפלוליות" שייצגה היטב את מוזיקת הגואה טראנס. האלבום משלב סגנונות טראנס פסיכדלי וגואה שאפיין מאוד את המוזיקה האלקטרונית בשנים אלו, שמו ("האספה") מרמז על כוונה לאסוף פסקולים של סרטים ומשחקים שאפיינו בעיני חברי ההרכב את שנות ה-90, וליצור מהם מוזיקה בעיני רוחם. "Release Me" מכיל דוגמית קול מהסרט היום השלישי (1996) "The Gathering" מכיל דוגמית קול מסדרת משחקי הווידאו Grand Theft Auto. ""Return of the Shadows" מכיל דוגמית קול מהסרט מסע בין כוכבים 6: הארץ הלא נודעת (1991) "Psycho" מכיל דוגמית קול מהסרט באטמן ורובין (1997) כמו כן מהסרט מסע בין כוכבים 8: המפגש (1996) "Tommy the Bat" מכיל דוגמית קול מהשיר "Tommy The Cat" של הלהקה פריימוס (משם נלקח גם שם הרצועה) ובנוסף מהסרט האי של ד"ר מורו (1996) "Over Mode" גם הוא מכיל דוגמיות קול מהסרט האי של ד"ר מורו (1996) מידע על האלבום The Gathering באתר MusicBrainz מידע על האלבום The Gathering באתר AllMusic האלבום The Gathering באתר ספוטיפיי ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
The Gathering (פירושונים)

האם התכוונתם ל... The Gathering – להקה הולנדית The Gathering (אלבום) – אלבום של אינפקטד מאשרום The Gathering Storm (ספר) – הספר השנים עשר בסדרת כישור הזמן
לילט (משקה)

לילט - (באנגלית: Lillet) אפריטיף איכותי המיוצר בצרפת. לילט מכיל 85% תערובות של יין בורדו ו 15% ליקרי פירות הדר. לילט מיושן בחביות עץ אלון. בעוד שייצור הלילט החל בסוף המאה ה-19, המתכון הנוכחי נוצר רק בשנת 1986. בשנת 1872 האחים פול וריימונד לילט שהיו יצרני וסוחרי יינות וכהילים ייסדו את המזקקה שלהם בפודנסאק שבדרום בורדו בצרפת. פרק זה לוקה בחסר. אנא תרמו לוויקיפדיה והשלימו אותו. לילט מגיע במספר טעמים, מהם: לילט בלאנק לילט רוז' מכיוון שאפריטיף זה הוא על בסיס יין יש להגיש אותו צונן, בין 6-8°C מעלות צלזיוס. בצרפת מגישים אותו עם קרח ופלח לימון, תפוז או ליים. מדיה וקבצים בנושא לילט בוויקישיתוף אתר האינטרנט הרשמי של לילט סרטון המתאר את הזכייה של לילט רוז ב"אתגר המשקאות האולטימטיבי" בשנת 2011 באתר יוטיוב, סרטון באתר יוטיוב הדרכת קוקטיילים עם שימוש בלילט באתר יוטיוב, סרטון באתר יוטיוב
Happy Birthday

האם התכוונתם ל... מוזיקה "Happy Birthday to You" - שיר מסורתי הידוע גם בשם "Happy Birthday" "Happy Birthday, Mr. President" - גרסה של "Happy Birthday to You" אותה ביצעה מרילין מונרו בשנת 1962 בחגיגת יום הולדתו ה-45 של נשיא ארצות הברית ג'ון פיצג'רלד קנדי "Happy Birthday" - שיר של סטיבי וונדר משנת 1981 "Happy Birthday" – אלבום של פיט טאונסנד משנת 1970 "יום הולדת" - שירה של להקת "עדן", שייצג את ישראל באירוויזיון 1999, וידוע גם כ-"Happy Birthday" לפי המילים באנגלית הבולטות בו אחר Happy Birthday to You! - ספר של ד"ר סוס משנת 1959
מצעד הדאנס הבריטי (2010–2019)

ערך זה עוסק במצעדי הפזמונים הבריטיים השבועיים "UK Dance Chart" שנערכו מאז שנת 2010. מצעד הדאנס הבריטי מתעדכן מדי שבוע על ידי חברת המצעדים הרשמית. במצעד משוקללים נתוני המכירות בבריטניה (על גבי תקליטורים פיזיים ושל קובצי מוזיקה דיגיטליים) ונתוני זמן האוויר שמקבל הסינגל בתחנות הרדיו הבריטיות.   ♪  – סינגל הדאנס הנמכר ביותר בממלכה המאוחדת באותה השנה להקת ההיפ הופ האמריקנית בלאק אייד פיז כיכבו בפסגת המצעד במשך הזמן הרב ביותר בשנת 2011 – הסינגל "(The Time (Dirty Bit" כיכב במקום הראשון במצעד במשך שבעה שבועות (זהו הסיגל שכיכב בפסגת המצעד במשך מספר השבועות הרב ביותר) והסינגל "Rock That Body" כיכב בפסגת המצעד במשך שבוע. הזמרת מברבדוס ריהאנה כיכבה בפסגת המצעד במשך הזמן הרב ביותר בשנת 2011 – הסינגל "We Found Love" כיכב במקום הראשון במצעד במשך 11 שבועות (הוא גם הסינגל שכיכב במשך הזמן הרב ביותר בצמרת הפסגה) והסינגל "Who's That Chick?" כיכב במקום הראשון במצעד במשך 4 שבועות לא רצופים. דייוויד גטה וסיה פרלר כיכבו בפסגת המצעד במשך הזמן הרב ביותר במהלך שנת 2012 – הסינגל "Titanium" כיכב במקום הראשון במצעד במשך תשעה שבועות לא רצופים והסינגל "She Wolf (Falling to Pieces)" כיכב בפסגת המצעד במשך שבוע. שני הסינגלים שדורגו במקום הראשון במשך כמות הזמן המרבית במהלך שנת 2012 היו הסינגל "Titanium" והסינגל "Feel the Love" מאת רודימנטאל וג'ון ניומן.
גאולי תימן

גאולי תימן (גְּאֻלֵּי תֵּימָן) הוא מושב בעמק חפר ליד העיר חדרה השייך למועצה אזורית עמק חפר. שמו של היישוב נבחר משום שמקימיו הם יהודים יוצאי תימן. המושב נמצא ממערב לצומת הרא"ה שעל כביש 4. מצפון לו – אזור התעשייה עמק חפר; מדרום וממערב – נחל אלכסנדר; ממזרח – כפר הרא"ה. בעבר התקיים באזור כפר ואדי אל-חוארת'. היישוב הוקם בשנת 1948 על ידי מפוני מושב כפר יעבץ שבאזור השרון אשר פונו כתוצאה מהקרבות באזור היישוב. אל מפוני כפר יעבץ, יהודים יוצאי תימן בעצמם, הצטרפו להקמת גאולי תימן גם עולים נוספים מתימן. כמו כן מתגוררת במקום חמולת אבו עיסא הערבית, המקיימת יחסי שכנות טובה עם תושבי המושב היהודים. בשנת 1967 פוצל היישוב למושב ולשיכון, שניהם בשם גאולי תימן. בשנת 1992 הם אוחדו שוב. בכניסה לגאולי תימן, בפינה הצפון-מערבית של צומת הרא"ה, על כביש 4, הוקם גן ויד זיכרון לנועם מליחי. בתוך היישוב, ליד בית הכנסת, הוקם גן ובו אנדרטה לזכר שמואל ערבה שנפל במלחמת העצמאות, וציון אחרק ויהודה חסן, שנפלו במלחמת יום הכיפורים. טבלת שינויים ברשויות מקומיות 1948 עד 2004 - מסמך של הלשכה המרכזית לסטטיסטיקה שמואל ערבה, באתר ההנצחה של משרד הביטחון יהודה חסן, באתר ההנצחה של משרד הביטחון ציון אחרק, באתר ההנצחה של משרד הביטחון מדיה וקבצים בנושא גאולי תימן בוויקישיתוף אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021
קו מקמהון

קו מקמהון הוא קו גבול מוסכם בין בריטניה וטיבט כחלק מהסכם שימלה משנת 1914. על אף שקיימות השגות על מעמדו החוקי, זהו קו הגבול הרשמי בין סין והודו כיום. קו הגבול היווה את העילה למלחמת הודו–סין בשנת 1962. קו הגבול נקרא על שם סר הנרי מקמהון, מזכיר החוץ של הודו הבריטית אשר היה המתווך הראשי בהסכם. הקו משתרע לאורך 890 ק"מ, מבהוטן במערב עד 260 ק"מ מזרחית לעיקול הגדול של נהר בראהמאפוטרה למרגלות רכס ההימלאיה. הסכם שימלה ועימו קו מקמהון, נידחו בתחילה על ידי ממשלת הודו, כיוון שלא עמדו בקנה אחד עם הוועידה האנגלו-רוסית של 1907. מסקנות אותה ועידה בוטלו בשנת 1921. בעקבות דחייתה של הודו, הקו נשכח עד שנת 1935 כאשר פורסם ההסכם מחדש בלחץ אולף קארו והמפות שהוצאו לאחר מכן כללו את קו הגבול. הודו המשיכה להביע דעות חלוקות לגבי קו הגבול. הדלאי לאמה ה-14 הצהיר בשנת 2003 כי האזור בדיון הוא חלק מטיבט, אך ב- 2008 חזר והביע את הכרתו בחוקיות קו מקמהון ובלגיטימיות השליטה ההודית באזור. סין דוחה את הסכם שימלה ואת קו מקמהון בטענה שממשלת טיבט לא הייתה ממשלה עצמאית, ולכן לא הייתה בעלת סמכות לחתום על הסכמים. המפות הסיניות כוללות כ-65,000 קמ"ר מהשטח שמדרום לקו כחלק מהמחוז האוטונומי הטיבטי המוכר על ידי הסינים בשם דרום טיבט. כוחות סיניים כבשו את האזור לתקופה קצרה במהלך מלחמת הודו–סין בשנים 1962–1963. הממשלה הסינית מכירה בחלק מהקו המקביל לקו השליטה הממשי המהווה את הגבול הסיני עם הודו על פי מסר דיפלומטי ששיגר ראש ממשלת סין העממית, ג'ואו אנלאי, להודו בשנת 1959. על פי סין, חלקו של קו הגבול שעודנו במחלוקת ושגובל עם ארונאצ'ל פרדש ההודית הוא חלק מהסכם בין סין לבורמה. מדיה וקבצים בנושא קו מקמהון בוויקישיתוף קו מקמהון, באתר אנציקלופדיה בריטניקה (באנגלית) Guruswamy, Mohan, "The Battle for the Border", Rediff, June 23, 2003. "Tawang is part of India: Dalai Lama". Times of India. 4 ביוני 2008. נבדק ב-18 בפברואר 2012. {{cite news}}: (עזרה) Lamb, Alastair, The McMahon line: a study in the relations between India, China and Tibet, 1904 to 1914, London, 1966 Grunfeld, A.T., The Making of Modern Tibet, 1996 "About South Tibet" (בסינית). 21cn.com (China Telecom). 18 בנובמבר 2008. אורכב מ-המקור ב-2012-01-22. נבדק ב-18 בפברואר 2012. {{cite web}}: (עזרה) Noorani, A.G. "Perseverance in peace process", Frontline, August 29, 2003. ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.